ශ්‍රේෂ්ඨාධිකරණය මඟින් ඊයේ (3) ලබා දුන් නඩු තීන්දුවේ 26 වැනි පිටුවේ සඳහන් කරුණු ආණ්ඩුක්‍රම ව්‍යවස්ථාවේ ඇතැම් වගන්ති නොසලකා හරිමින් ලබා දී ඇති බව නීති විශ්ලේෂකයෝ පෙන්වා දෙති.අගවිනිසුරුවරියට එරෙහි දෝෂාභියෝග චෝදනා විභාග කිරීමේ බලයක් පාර්ලිමේන්තු තේරීම් කාරක සභාවට නොමැති වූවත්, දෝෂාභියෝග චෝදනා විභාග කිරීමේ ක්‍රමවේදයක් අපේ ව්‍යවස්ථාවේ පවතී.ඒ අනුව ව්‍යවස්ථාවේ සඳහන් වන්නේ නීතියෙන් හෝ පාර්ලිමේන්තු ස්ථාවර නියෝගවලට අනුව කටයුතු කළ හැකි බවය.එහෙත් පාර්ලිමේන්තු ස්ථාවර නියෝගවලට අනුව කටයුතු කළ හැකි බවට සඳහන් කොටස ශ්‍රේෂ්ඨාධිකරණ නියෝගය ලබා දීමේදී නොසලකා ඇත.සියලු විනිශ්චයකාරවරුන් සම්බන්ධව ගන්නා නීතිමය ක්‍රියා පිළිබඳව ද ආණ්ඩුක්‍රම ව්‍යවස්ථාවේ පැහැදිලිවම සඳහන් වූවත් ඒ බව මේ නඩු තීන්දුවේ සඳහන් නොවේ..